A4-0304/98

Ψήφισμα σχετικά με την ανακοίνωση της Επιτροπής που αφορά τις επιπτώσεις της μετάβασης του ευρώ για τις πολιτικές, τα θεσμικά όργανα και τη νομοθεσία της Κοινότητας (COM(97)0560 - C4-0591/97)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(97)0560 - C4-0591/97),

- έχοντας υπόψη τα προηγούμενα ψηφίσματά του για τις επιπτώσεις του ευρώ στο εσωτερικό της Κοινότητας,

- έχοντας υπόψη το ψήφισμα του Συμβουλίου της 7ης Ιουλίου 1997 σχετικά με το νομοθετικό πλαίσιο για την εισαγωγή του ευρώ ((EE C 236 της 2.8.1997, σελ. 7.)),

- έχοντας υπόψη τα συμπεράσματα του Ευρωπαϊκού Συμβουλίου του Λουξεμβούργου, του Δεκεμβρίου 1997,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τις γνωμοδοτήσεις της Επιτροπής Γεωργίας και Ανάπτυξης της Υπαίθρου, της Επιτροπής Προϋπολογισμών, της Επιτροπής Εξωτερικών Οικονομικών Σχέσεων, της Επιτροπής Νομικών Θεμάτων και Δικαιωμάτων των Πολιτών, της Επιτροπής Περιφερειακής Πολιτικής και της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0304/98),

Α. εκτιμώντας ότι οι επιπτώσεις της μετάβασης στο Ευρώ για τις πολιτικές, τα θεσμικά όργανα και τη νομοθεσία της Κοινότητας είναι πολυσχιδείς και πολύπλοκες και ότι η ίδια η Κοινότητα πρέπει να έχει εγκαίρως αποσαφηνίσει τις επιπτώσεις αυτής της μετάβασης,

Β. εκτιμώντας ότι το νομοθετικό πλαίσιο για την εισαγωγή του ευρώ στηρίζεται στους δύο βασικούς κανονισμούς, τον κανονισμό (ΕΚ) αριθ. 1103/97 της 17 Ιουλίου 1997 ((EE L 162 της 19.6.1997, σελ.1.)), βάσει του άρθρου 235 της Συνθήκης ΕΚ, σχετικά με ορισμένες διατάξεις που αφορούν την εισαγωγή του ευρώ και με -τον εκκρεμούντα προς έγκριση- κανονισμό του Συμβουλίου για την εισαγωγή του Ευρώ βάσει του άρθρου 109Λ, παράγραφος 4 της Συνθήκης ΕΚ,

Γ. λαμβάνοντας υπόψη ότι στις 2 Μαΐου 1998 ελήφθη ομόφωνα η απόφαση για τα ένδεικα κράτη μέλη τα οποία θα υιοθετήσουν από την αρχή, δηλαδή από την 1η Ιανουαρίου 1999, το κοινό ευρωπαϊκό νόμισμα και μόνον η Μεγάλη Βρετανία, η Δανία, η Σουηδία και η Ελλάδα δεν θα μετάσχουν από το αρχικό στάδιο,

Δ. εκτιμώντας ότι οι υπηρεσίες της Επιτροπής και των άλλων θεσμικών οργάνων της Κοινότητας έχουν συμμετάσχει στις προπαρασκευαστικές εργασίες και ότι χρήζουν εντατικής εξέτασης, κυρίως, οι πρακτικές συνέπειες για την κοινοτική πολιτική, ενώ πρέπει να συμπράξουν επίσης, εκτός από την Επιτροπή, και άλλα κοινοτικά Όργανα στην έκδοση των σχετικών νομικών πράξεων.

Ε. εκτιμώντας ότι σε ορισμένους τομείς πρέπει να διευρευνηθεί και, ενδεχομένως, να αποκατασταθεί η συμβατότητα του ευρώ με το κοινοτικό δίκαιο και ότι ένα μέρος των εργασιών πρέπει να έχει ολοκληρωθεί πριν από την έναρξη του τρίτου σταδίου,

ΣΤ. εκτιμώντας ότι πρέπει εγκαίρως να εξετασθούν οι τεχνικές και πρακτικές επιπτώσεις όσον αφορά την τεχνολογία πληροφορικής, τις μεταβολές στη διοικητική λειτουργία και την ενημέρωση καθώς και κατάρτιση του προσωπικού και να προταθούν λύσεις, προκειμένου να δρομολογηθεί το συντομότερο ευρεία εκστρατεία ενημέρωσης, ώστε το προσωπικο της Κοινότητας να ενημερωθεί για τη μετατροπή των αποδοχών και των συντάξεών του,

Ζ. εκτιμώντας ότι η παρούσα ανακοίνωση προορίζεται να βοηθήσει επίσης τα κράτη μέλη να ολοκληρώσουν τις ίδιες αυτών προετοιμασίες στο εσωτερικό,

Η. εκτιμώντας ότι για τους περισσότερους από τους τομείς πολιτικών που αναφέρει η ανακοίνωση, είναι αναγκαίο να γίνουν στα κράτη μέλη προσαρμογές σε εθνικό επίπεδο,

Θ. εκτιμώντας ότι οι τρεις τομείς της ΕΕ στους οποίους θα υπάρξουν κυρίως επιπτώσεις από την εισαγωγή του ευρώ, είναι ο κοινοτικός προϋπολογισμός, η γεωργική πολιτική και οι διοικητικής λειτουργίας δαπάνες,

Ι. εκτιμώντας ότι ο κοινοτικός προϋπολογισμός καταρτίζεται μεν σε Ecu, ωστόσο τόσο τα έσοδα εισπράττονται όσο και οι δαπάνες καταβάλλονται καθ' ολοκληρία ή εν μέρει με βάση τα εθνικά νομίσματα,

ΙΑ. εκτιμώντας ότι έως σήμερα οι πληρωμές σε εθνικό νόμισμα έχουν ως αποτέλεσμα, σε αντίθεση με το Ecu, να επωμίζεται ο κοινοτικός προϋπολογισμός τον συναλλαγματικό κίνδυνο που οφείλεται σε διακυμάνσεις των εθνικών νομισμάτων,

ΙΒ. εκτιμώντας ότι στο παρελθόν, είχε σημειωθεί κατά την ανατίμηση των νομισμάτων μέσα στην Ευρωπαίκή Ένωση σημαντική μείωση των γεωργικών ισοτιμιών και είχαν συχνά δημιουργηθεί προβλήματα όσον αφορά την εξεύρεση δίκαιης αντιστάθμισης των απωλειών εσόδων των αγροτών με τη χορήγηση προσωρινής χρηματοδοτικής ενίσχυσης,

ΙΓ. εκτιμώντας ότι συνολικά οι δαπάνες όλων των θεσμικών οργάνων καθώς και οργανισμών της Κοινότητας ανέρχονται σχεδόν σε 3 δισ. Ecu και ότι το μεγαλύτερο, με απόσταση από τα άλλα, μέρος των δαπανών αντιπροσωπεύει τους μισθούς και τις συντάξεις του προσωπικού,

ΙΔ. εκτιμώντας ότι οι αποδοχές υπολογίζονται και καταβάλλονται στο εθνικό νόμισμα της χώρας διορισμού του υπαλλήλου στην οποία ασκεί τα καθήκοντά του ο υπάλληλος και ότι η ισοδυναμία αγοραστικής δύναμης εξασφαλίζεται με την προσαρμογή των αποδοχών των υπαλλήλων που δεν είναι διορισμένοι στις Βρυξέλλες και το Λουξεμβούργο,

ΙΕ. εκτιμώντας ότι ποσοστό περίπου 90% των σχεδόν 30.000 υπαλλήλων της ΕΕ εργάζονται για τα διάφορα όργανα στις Βρυξέλλες ή το Λουξεμβούργο, ο μεγαλύτερος αριθμός των συνταξιούχων ζει επίσης στο Βέλγιο ή το Λουξεμβούργο και, συνεπώς, η συμμετοχή των δύο αυτών χωρών από την 1 Ιανουαρίου 1999 συνεπάγεται ιδιαίτερες επιπτώσεις του ευρώ στις δαπάνες διοικητικής λειτουργίας της Κοινότητας,

1. χαιρετίζει την ανακοίνωση της Επιτροπής που αφορά τις επιπτώσεις της μετάβασης στο ευρώ για τις πολιτικές, τα θεσμικά όργανα και τη νομοθεσία της Κοινότητας και τις συγκεκριμένες ενέργειες που έχουν ήδη προταθεί με στόχο την τροποποίηση του Κανονισμού Υπηρεσιακής Κατάστασης των υπαλλήλων της Ευρωπαϊκής Κοινότητας και του γεωργο-νομισματικού καθεστώτος[semigr ]

2. χαιρετίζει το γεγονός ότι, κατά την προπαρασκευή της παρούσας ανακοίνωσης της Επιτροπής, έλαβε χώρα ευρύς διάλογος στους κόλπους των υπηρεσιών της Επιτροπής αλλά και με τα άλλα θεσμικά όργανα της Κοινότητας[semigr ]

3. χαιρετίζει το γεγονός ότι με την εισαγωγή του ευρώ τα συμμετέχοντα κράτη μέλη θα έχουν το ίδιο νόμισμα με εκείνο στο οποίο καταρτίζεται ο κοινοτικός προϋπολογισμός και, κατά συνέπεια, γι' αυτά τα συμμετέχοντα κράτη δεν θα διαδραματίζουν κανένα πια ρόλο οι διακυμάνσεις του συναλλάγματος[semigr ]

4. ζητεί να υπάρξει λογική και σκόπιμη εναλλακτική ρύθμιση για τις χώρες που δεν θα συμμετάσχουν ήδη από την αρχή στο ευρώ (Pre-Ins) και καλεί την Επιτροπή να υποβάλει προτάσεις για την καθιέρωση τροποποιημένου και απλοποιημένου συστήματος για τις εν λόγω χώρες, οι οποίες θα εξακολουθήσουν να χρειάζονται συντελεστές μετατροπής[semigr ]

5. χαιρετίζει το γεγονός ότι οι γεωργικές ισοτιμίες που είχαν οδηγήσει στην καταβολή σημαντικών αντισταθμιστικών ποσών μεταξύ των κρατών μελών θα καταστούν περιττές για τις συμμετέχουσες στη Νομισματική Ένωση χώρες[semigr ]

6. πιστεύει ότι είναι βασικό να εξασφαλισθεί ότι το νέο γεωργο-νομισματικό καθεστώς και οιεσδήποτε μεταβατικές διευθετήσεις απαιτηθούν, δεν θα πρέπει να δημιουργήσουν νέες στρεβλώσεις ή να αποτελέσουν πηγή διακρίσεων μεταξύ των χωρών που συμμετέχουν στο ενιαίο νόμισμα και αυτών που δεν συμμετέχουν ή θα προσχωρήσουν αργότερα, συμπεριλαμβανομένων των υποψηφίων προς ένταξη χωρών[semigr ]

7. επιδοκιμάζει τις συγκεκριμένες προτάσεις της Επιτροπής, αφενός, σχετικά με το γεωργο-νομισματικό καθεστώς μετά την καθιέρωση του ευρώ και, αφετέρου, σχετικά με την καθιέρωση του ευρώ στην κοινή γεωργική πολιτική[semigr ]

8. θεωρεί τις συγκεκριμένες προτάσεις της Επιτροπής σχετικά με τους δυο κανονισμούς για τη μελλοντική διαμόρφωση των γεωργο-νομισματικών ρυθμίσεων ως αξιόλογη και απαραίτητη συμβολή προκειμένου, αφενός, να ελαχιστοποιηθούν οι εισοδηματικές απώλειες των γεωργών λόγω των νομισματικών διακυμάνσεων στο παρελθόν κατά τη μετάβαση στο Ευρώ και, αφετέρου, να διατηρηθεί ένα τροποποιημένο γεωργο-νομισματικό καθεστώς για τα κράτη μέλη της Ευρωπαϊκής Ένωσης τα οποία δεν θα μετέχουν στην Οικονομική και Νομισματική Ένωση την 1.1.1999[semigr ]

9. πιστεύει ότι το ζήτημα της εξάλειψης των αποκλίσεων μεταξύ της ισοτιμίας του ευρώ και του πράσινου ευρώ θα πρέπει να εξετασθεί προσεκτικά και θα μπορούσε να οδηγήσει στην καταβολή αποζημιώσεων στους αγρότες[semigr ]

10. επισημαίνει ότι ο κίνδυνος για σοβαρές δισευθυγραμμίσεις ενός νομίσματος έναντι του ευρώ θα εξακολουθήσει να υφίσταται και πιστεύει ότι θα πρέπει να προβλεφθεί, μετά την 1η Ιανουαρίου 1999, ένας μηχανισμός σαν το σημερινό πάγωμα του ανοίγματος στο 11,5%[semigr ]

11. συνιστά τη μέγιστη δυνατή ευελιξία για τις ενέργειες που θα απαιτήσουν περαιτέρω νομισματικές μετατροπές στο πλαίσιο των πολιτιστικών προγραμμάτων (ποσά, καθορισμός ορίων, κλπ.), και την χρησιμοποίηση αντισταθμιστικών μηχανισμών ή την ενδιάμεση αναθεώρηση των ισοτιμιών[semigr ]

12. συγχαίρει την Επιτροπή που δημιούργησε τις προϋποθέσεις ούτως ώστε να είναι δυνατόν να καταβάλλονται οι αποδοχές και οι συντάξεις ήδη από την 1.1.1999 σε ευρώ και όχι κατά τη λήξη της μεταβατικής περιόδου, δηλαδή από τις 31.12.2001, και εύχεται να εγκριθούν από το Συμβούλιο οι σχετικές τροποποιήσεις του Κανονισμού Υπηρεσιακής Κατάστασης με τη συμμετοχή των εκπροσώπων του προσωπικού και του Ευρωπαϊκού Κοινοβουλίου[semigr ]

13. τρέφει την πεποίθηση, ότι λόγω της πολιτικής σημασίας της μισθοδοσίας του προσωπικού της Κοινότητας και του συμβολικού χαρακτήρα της, συνιστάται - στο πλαίσιο επίσης της προετοιμασίας των κρατών μελών - να εγγραφούν όλα τα ποσά σε ευρώ στον Κανονισμό Υπηρεσιακής Κατάστασης των Υπαλλήλων, με την έναρξη του τρίτου σταδίου της ΟΝΕ από 1ης Ιανουαρίου 1999, και να επιτευχθεί με γενική ρήτρα αυτή η άμεση μετάβαση στο ευρώ[semigr ]

14. καλεί την Επιτροπή να αρχίσει, σε συνεργασία με τις συνδικαλιστικές οργανώσεις, την προγραμματισμένη ευρεία και καλώς προπαρασκευασμένη εκστρατεία ενημέρωσης του προσωπικού της Κοινότητας[semigr ] το συντομότερο δυνατόν και οπωσδήποτε πριν από το τέλος του 1998[semigr ]

15. χαιρετίζει τις κατευθυντήριες γραμμές που έχει εκπονήσει η Επιτροπή όσον αφορά την προσαρμογή των ρητρών μετατροπής των νομισμάτων[semigr ]

16. χαιρετίζει το γεγονός ότι οι γενικές συνέπειες της εισαγωγής του ευρώ θα είναι θετικές για τον κοινοτικό προϋπολογισμό τόσο για τα έσοδα όσο και τις δαπάνες και ότι θα μειωθεί σημαντικά ο συναλλαγματικός κίνδυνος που βαρύνει τον κοινοτικό προϋπολογισμό, ενώ επίσης θα διευκολυνθεί σημαντικά η διαχείριση νομισμάτων[semigr ]

17. θεωρεί σημαντικό πλεονέκτημα το γεγονός ότι όσον αφορά τη χρηματοοικονομική και ταμειακή διαχείριση θα τερματισθεί σε μεγάλο βαθμό στο μέλλον η αγορά Ecu στην ελεύθερη αγορά με χρησιμοποίηση νομισμάτων των κρατών μελών που είναι καθαροί πληρωτές[semigr ]

18. χαιρετίζει την πρόταση της Επιτροπής να αξιοποιήσει πριν από την 1η Ιανουαρίου 2002 τα πλεονεκτήματα όσον αφορά τη διαχείριση νομισμάτων και την τήρηση λογαριασμών τα οποία προκύπτουν από την εισαγωγή του ευρώ για την ταμειακή διαχείριση της Ευρωπαϊκής Ένωσης και καλεί την Επιτροπή να προχωρήσει στην προετοιμασία ώστε η αξιοποίηση αυτή να αρχίσει από 1.1.1999[semigr ]

19. υπογραμμίζει την ανάγκη ενός μηχανισμού παρακολούθησης και προειδοποίησης έτσι ώστε να εξασφαλίζεται ο συντονισμός και η αμοιβαία προσέγγιση του νομοθετικού και του δημοσιονομικού χρονοδιαγράμματος προκειμένου να διασφαλίζεται ο έλεγχος και μακροπρόθεσμα η ποσοτικοποίηση του δημοσιονομικού αντικτύπου της μετάβασης στο ευρώ. Τούτο θα επιτρέψει, εκτός αυτού, να εγγράφονται, στο πλαίσιο της διαδικασίας προϋπολογισμού, οι πιστώσεις στα σχετικά κονδύλια συναρτήσει των πραγματικών αναγκών[semigr ]

20. θεωρεί ότι η δημοσιονομική πτυχή της μετάβασης στο ευρώ δεν πρέπει να περιορισθεί σε μιά λογιστική πράξη, αλλά ότι ο προϋπολογισμός πρέπει να αποτελέσει ταυτοχρόνως το όργανο εφαρμογής και διαχείρισης των κοινοτικών πολιτικών προκειμένου να έχει επιρροή στους στόχους που τίθενται στο ανακοινωθέν νομοθετικό χρονοδιάγραμμα[semigr ]

21. θεωρεί ότι είναι απαραίτητο η Επιτροπή να ενσωματώσει σαφώς στο ετήσιο νομοθετικό πρόγραμμά της "τιςενέργειες και το χρονοδιάγραμμα» που ανακοινώνει, έτσι ώστε να καθίσταται δυνατός ο προσδιορισμός της τήρησης των προθεσμιών και, ενδεχομένως, των καθυστερήσεων και των λόγων που τις προκάλεσαν, προκειμένου να είναι δυνατή η συναγωγή συμπερασμάτων σε δημοσιονομικό επίπεδο[semigr ]

22. υποστηρίζει την πρόταση της EUROSTAT να ανακλιμακώσει τις πρωτογενείς χρονολογικές σειρές και συνεπώς να διαφυλάξει τη συνέχεια των στατιστικών δεδομένων και σειρών, ζητεί δε να προωθηθεί κοινή πολιτική μετατροπής για το σύνολο του ευρωπαϊκού συστήματος στατιστικής[semigr ]

23. χαιρετίζει το γεγονός ότι η Επιτροπή ίδρυσε ειδική ομάδα εργασίας με τίτλο»Εισαγωγή στο ευρώ και μετατροπή των συστημάτων πληροφορικής για το έτος 2000", η οποία έχει ως στόχο να συνδράμει τις διάφορες υπηρεσίες κατά την προπαρασκευή των συστημάτων τους για τα δύο αυτά γεγονότα και λαμβάνει ως δεδομένο ότι σύντομα θα υποβληθούν τα πορίσματά της[semigr ]

24. εκφράζει ικανοποίηση για το γεγονός ότι, όσον αφορά τις πληρωμές από τα διαρθρωτικά ταμεία, ο συναλλαγματικός κίνδυνος που θα βαρύνει τα κράτη μέλη θα μειωθεί σημαντικά στις χώρες που θα συμμετάσχουν στη ζώνη του ευρώ[semigr ] επιμένει ότι οι μη συμμετέχουσες χώρες δεν θα πρέπει να τεθούν σε μειονεκτική θέση για τη μη συμμετοχή τους στη ζώνη του ευρώ[semigr ]

25. εκφράζει την άποψη ότι η μετάβαση στο ευρώ θα έχει σημαντική επίπτωση στις στατιστικές και στην πληροφορική τόσο στην Επιτροπή όσο και στα κράτη μέλη[semigr ] εφιστά την προσοχή στο γεγονός ότι οι περισσότερες εκθέσεις των διαρθρωτικών ταμείων που αφορούν τον προϋπολογισμό εξακολουθούν να αποστέλλονται στην Επιτροπή σε χαρτί[semigr ] πιστεύει ότι η εν λόγω κατάσταση θα πρέπει να θεωρηθεί ως ευκαιρία για τη δημιουργία ενός ευρωπαϊκού δικτύου συνεργασίας για τη διοίκηση στον τομέα της πληροφορικής και των στατιστικών προκειμένου να εξασφαλισθούν συνεκτικά συστήματα όχι μόνον για συνήθεις δημοσιονομικές πληροφορικής παρακολούθησης αλλά και για ενημερωτικά στοιχεία που χρειάζονται κατά τη λήψη αποφάσεων[semigr ]

26. υποστηρίζει τις στοχοθεσίες της Επιτροπής να απλουστεύσει σημαντικά ορισμένους τομείς πολιτικής και στο πλαίσιο αυτό να αναφέρει ειδικότερα ως παράδειγμα το περίπλοκο και ακριβό γεωργο-νομισματικό σύστημα[semigr ]

27. παρατηρεί ότι σχεδόν 4.000 κοινοτικές νομοθετικές πράξεις θα επηρεαστούν από τη μετάβαση στο ευρώ και πιστεύει ότι, λόγω των επιπτώσεων που εκτέθηκαν ανωτέρω, θα έπρεπε η Επιτροπή να δημοσιεύσει Ανακοίνωση στην Επίσημη Εφημερίδα των ΕΚ, που να περιλαμβάνει Παράρτημα στο οποίο να απαριθμούνται οι αναφορές των οποίων θα επηρεαστεί η νομισματική έκφραση[semigr ]

28. λαμβάνει επίσης δεόντως υπόψη ότι σε ορισμένους τομείς, μερικές εν ισχύι πράξεις ενδέχεται να χρειαστούν επί μέρους νομοθετικές τροποποιήσεις και παρατηρεί σχετικά ότι οι περισσότερες νομισματικές ρήτρες σχετίζονται με νομοθετικές διατάξεις που περιλαμβάνονται σε πράξεις που έχουν εγκριθεί ή θα έπρεπε να εγκριθούν, βάσει των ισχυόντων κανόνων, με τη διαδικασία συναπόφασης ή συνεργασίας[semigr ] γι´ αυτό και τονίζει ότι οι τροποποιήσεις αυτές πρέπει να εγκριθούν επί των ιδίων νομικών βάσεων και με την ίδια διαδικασία που ίσχυσε και για τη νομοθεσία βάσης[semigr ]

29. καλεί σχετικά την Επιτροπή να εγκρίνει το συντομότερο δυνατόν τα μέτρα αυτά, εισάγοντας, όπου δει, νέες ρήτρες, προκειμένου να εξασφαλίσει ότι η εφαρμογή της αρχής της συνέχειας της νομοθεσίας που διέπει το νομικό καθεστώς του ευρώ δε θα προκαλέσει σοβαρές παραμορφώσεις ούτε θα παρεμποδίσει τη σύγκλιση των νομισματικών ποσών μεταξύ των κρατών που θα συμμετέχουν στο τέλος της μεταβατικής περιόδου[semigr ] την καλεί επίσης να εξασφαλίσει, αφετέρου, τη συνοχή του γενικού συστήματος που εκτίθεται στην Ανακοίνωση όσον αφορά τα κράτη που θα συμμετάσχουν αρχικά[semigr ]

30. είναι της γνώμης ότι, κατά την προσαρμογή των νομικών πράξεων, το κύριο βάρος των εργασιών ανατίθεται στα κράτη μέλη και ότι αυτό το έργο πρέπει να εκτελεσθεί σε συνδυασμό με τη γενική αναθεώρηση των εσωτερικών της νομικών διατάξεων, φρονεί δε ότι τούτο πρέπει να συμβεί όσο το δυνατόν ενωρίτερα και να μην αρχίσει μόλις στα τέλη της μεταβατικής περιόδου[semigr ]

31. τονίζει ότι η δαπάνη της Κοινότητας όσον αφορά τη μετατροπή θα συγκεντρωθεί κατά το μεγαλύτερο μέρος στη χρονική περίοδο έως την αρχή του τρίτου σταδίου, την 1η Ιανουαρίου 1999, ενώ η δαπάνη για τη μετατροπή σε εθνικό, περιφερειακό ή τοπικό επίπεδο θα καλύψει τη συνολική διάρκεια της μεταβατικής περιόδου έως το έτος 2002[semigr ]

32. τάσσεται υπέρ του όσο δυνατόν μεγαλύτερου βαθμού ευελιξίας των διαδικασιών κατά τις οποίες στο πλαίσιο των διαρθρωτικών Ταμείων κα των πολυσχιδών προγραμμάτων πρέπει να πραγματοποιηθούν ακόμη μετατροπές νομισμάτων (ποσά ενισχύσεων, επίπεδα κατωφλίου, κλπ.) καθώς και της χρησιμοποίησης αντισταθμιστικών μηχανισμών[semigr ]

33. συνιστά την καθιέρωση κατάλληλης πολιτικής στον τομέα της ενημέρωσης για εκείνους που σήμερα ή στο μέλλον μετέχουν σε ευρωπαϊκά προγράμματα και θα εξακολουθήσουν να εκτίθενται σε συναλλαγματικό κίνδυνο[semigr ]

34. τονίζει ότι θα πρέπει να ενημερωθούν επαρκώς οι περιφερειακές αρχές και οι επωφελούμενοι πόρων από τα διαθρωτικά ταμεία της Κοινότητας σχετικά με τις επιπτώσεις της μετάβασης στο ευρώ[semigr ] προτρέπει την Επιτροπή να πράξει ό,τι είναι δυνατόν στις εκστρατείες ενημέρωσης[semigr ]

35. κρίνει απαραίτητο να θεσπιστεί από την 1η Ιανουαρίου 1999 αντί του εμπορικού επιτοκίου αναφοράς (CIRR) των συμμετεχόντων κρατών μελών καθώς και του CIRR του Ecu ένα ενιαίο CIRR για το ευρώ, και τονίζει ότι με μια τέτοιου είδους διαφορετική ρύθμιση θα μπορούν να εξαλείφονται οι στρεβλώσεις στον ανταγωνισμό που παρατηρούνται στις διάφορες εθνικές πολιτικές στον τομέα των εξαγωγικών πιστώσεων που χορηγούνται μέσω κρατικών πόρων[semigr ]

36. επισημαίνει ότι η σχέση μεταξύ του ευρώ και των νομισμάτων των υποψηφίων για ένταξη χωρών της Κεντρικής και Ανατολικής Ευρώπης - ορισμένα είναι στενά συνδεδεμένα με το γερμανικό μάρκο - θα πρέπει να αναλυθεί με ιδιαίτερη προσοχή προκειμένου, αφενός, να αποφευχθούν οι στρεβλώσεις του ανταγωνισμού στην πανευρωπαϊκή αγορά και, αφετέρου, να μην παρεμποδιστεί με υπερβολικές απαιτήσεις σύγκλισης η σημερινή φάση εντατικής οικονομικής ανάπτυξης και διαρθρωτικών αλλαγών που γνωρίζουν οι περισσότερες από τις εν λόγω χώρες[semigr ]

37. θεωρεί απαράβατη προϋπόθεση να θεσπίσει η ΕΕ μια στρατηγική πληροφόρησης η οποία θα απευθύνεται κατά κύριο λόγο στις χώρες που είναι περισσότερο συνδεδεμένες με την Ένωση (υποψήφιες για προσχώρηση χώρες, συνδεδεμένες χώρες της Μεσογείου, χώρες της σύμβασης της Λομέ και οι κυριότεροι εμπορικοί εταίροι) και προς τα σπουδαιότερα χρηματοοικονομικά κέντρα ανά τον κόσμο[semigr ]

38. χαιρετίζει το γεγονός ότι η Επιτροπή στην ανακοίνωσή της και την επισκόπησή της για τις επιπτώσεις της μετάβασης στο ευρώ στην κοινοτική νομοθεσία παραθέτει αναλυτικά στο παράρτημα 8 πώς εμφανίζονται, κατά τη γνώμη της, οι ανάγκες μετατροπής και το χρονοδιάγραμμα[semigr ]

39. καλεί την Επιτροπή να υποβάλει το συντομότερο δυνατό και εν πάση περιπτώσει πριν από το τέλος του έτους, μία ακόμη προσωρινή έκθεση σχετικά με το στάδιο εφαρμογής των προτάσεων της Επιτροπής[semigr ]

40. καλεί τα κράτη μέλη να προωθήσουν τη μετάβαση της δημόσιας διοίκησης από τα εθνικά νομίσματα στο ευρώ και να καταστήσουν από 1ης Ιανουαρίου 1999 δυνατό στις χώρες που συμμετέχουν στο ευρώ να πραγματοποιούν οι πολίτες τις πληρωμές τους, ιδίως την καταβολή του φόρου, σε ευρώ[semigr ]

41. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.